laion/Wikipedia-Exotic huggingface dataset:
1844 בארצות הברית

1844 בארצות הברית הייתה השנה בה חגגה ארצות הברית 68 שנה מיום היווסדה. הנשיא: ג'ון טיילר (המפלגה הוויגית) סגן הנשיא: התפקיד לא היה מאויש פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 28 בפברואר – תותח מתפוצץ על סיפון האוניה USS Princeton במהלך תצוגת תכלית. כתוצאה מהפיצוץ נהרגים שבעה אנשים בהם מזכיר המדינה אייבל אפשור ומזכיר הצי תומאס ווקר גלימר. על הספינה היה גם הנשיא ג'ון טיילר, חברי קבינט נוספים ומאות אורחים נכבדים. 24 במאי – סמואל מורס משגר את המברק הראשון 15 ביוני – צ'ארלס גודייר רושם פטנט על הגיפור 27 ביוני – ג'וזף סמית, המייסד של הכנסייה המורמונית והמועמד לנשיאות ארצות הברית, נרצח באילינוי על ידי המון חמוש בן 150 איש. 3 ביולי – נחתם ההסכם המדיני הראשון בהיסטוריה בין סין לארצות הברית. 4 בדצמבר – הבחירות לנשיאות ארצות הברית 1844: הסנאטור הדמוקרטי ג'יימס פולק מנצח בבחירות לנשיאות ארצות הברית 28 בפברואר: האסון על סיפון ה-USS Princeton 27 ביוני: המון חמוש בן 150 איש רוצח את ג'וזף סמית ואת אחיו. 4 בדצמבר: הבחירות לנשיאות ארצות הברית 1844: הסנאטור הדמוקרטי ג'יימס פולק מנצח בבחירות לנשיאות ארצות הברית פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 22 במאי – מארי קאסאט, ציירת אמריקאית (נפטרה ב-1926) 3 ביוני – גארט הוברט, סגן הנשיא ה-24 של ארצות הברית (נפטר ב-1899) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 28 בפברואר – אבל אפשור, עורך דין ושופט אמריקני שכיהן כמזכיר לענייני הצי האמריקני וכמזכיר המדינה של ארצות הברית (נולד ב-1790) 7 באפריל – מורגן לואיס, גנרל אמריקני ומושל ניו יורק (נולד ב-1754) 27 ביוני – ג'וזף סמית, מייסד הכנסייה המורמונית, נרצח (נולד ב-1805) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1843 בארצות הברית

1843 בארצות הברית הייתה השנה בה חגגה ארצות הברית 67 שנה מיום היווסדה. הנשיא: ג'ון טיילר (המפלגה הוויגית) סגן הנשיא: התפקיד לא היה מאויש פרק זה לוקה בחסר. אנא תרמו לוויקיפדיה והשלימו אותו. 30 באפריל – 16 במאי – קרב קמפצ'ה קרב ימי בין הצי של מקסיקו לצי של טקסס ויוקטן. 22 במאי – שיירה ראשונה של כ-1,000 מתיישבים עוזבים את העיר אינדפנדס שבמיזורי ועוברים בשביל אורגון – הדרך שהובילה ממיזורי לעבר אורגון וקליפורניה. בעקבות שיירה זו החל גל הגירה ענק למערב אשר אפשר את כיבוש המערב. 23 באוגוסט – נשיא מקסיקו סנטה אנה הודיע כי סיפוח של טקסס על ידי ארצות הברית ייחשב לאקט מלחמתי נגד מקסיקו. 13 באוקטובר ארגון בני ברית מוקם בניו יורק. פרק זה לוקה בחסר. אנא תרמו לוויקיפדיה והשלימו אותו. 29 בינואר – ויליאם מקינלי, נשיאה ה-25 של ארצות הברית (נפטר ב-1901) 15 באפריל – הנרי ג'יימס, סופר אמריקאי (נפטר ב-1916) פרק זה לוקה בחסר. אנא תרמו לוויקיפדיה והשלימו אותו. 11 בינואר – פרנסיס סקוט קי, עורך דין ומשורר חובב אמריקני שכתב שיר שחלק ממנו הפך להמנונה של ארצות הברית (נולד ב-1779) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
אחמד א-טייב

אחמד מוחמד אחמד א-טייב אל-חסאני (בערבית: أحمد محمد أحمد الطيب الحسَاني; 6 בינואר 1946) הוא האימאם הגדול (אנ') של מסגד אל-אזהר בקהיר שבמצרים. הוא מונה לתפקיד על ידי נשיא מצרים לשעבר חוסני מובארכ לאחר פטירתו של השייח' מוחמד סייד טנטאווי במרץ 2010. לא-טייב תואר דוקטור בדת ופילוסופיה מאוניברסיטת אל-אזהר. בשנת 2019, הוא והאפיפיור פרנציסקוס חתמו יחד על מסמך האחווה האנושית, שלימים היווה השראה להחלטת האו"ם שקבעה את ה-4 בפברואר כיום האחווה הבין-לאומי. באוקטובר 2023, בעקבות מתקפת הפתע על ישראל, פרסם אל-אזהר בראשותו הודעה שבה בירך את ארגוני ההתנגדות על המתקפה, וציין שהיא ראויה לשבח ומעוררת גאווה. מדיה וקבצים בנושא אחמד א-טייב בוויקישיתוף Sheikh Ahmed el-Tayeb (באנגלית) מופתי במצרים: פיגועי ההתאבדות של הערבים "לגיטימיים לחלוטין", באתר ערוץ 7 ראש אוניברסיטת "אל-אזהר" החדש: לא מתנגד לארגון האחים המוסלמים, אתר המרכז הירושלמי לענייני ציבור ומדינה, 21 במרץ 2010 ג'קי חוגי, ‏איש הדת הבכיר במצרים מתבטא נגד ישראל, באתר גלי צה"ל, 22 במרץ 2010 צבי בראל, רק לא שיעים, באתר הארץ, 7 באפריל 2010 שיח' אל-אזהר: המערב לא פועל באמת למען הסדר במזה"ת; הדיאלוג בין הדתות חסר תועלת, אתר ממרי, 12 באוגוסט 2010 First-ever International Day of Human Fraternity focuses on tolerance, UN News, ‏2021-02-04 (באנגלית) United Nations, International Day of Human Fraternity | Messages, United Nations (באנגלית) Egypt's Al-Azhar Salutes Hamas Terror Attack In Which Over 600 Israelis Were Killed, Over 100 Were Kidnapped, And Over 2,000 Were Wounded, MEMRI, 8 October 2023 ערך זה הוא קצרמר בנושא מצרים ובנושא אנשי דת. אתם מוזמנים לתרום לוויקיפדיה ולהרחיב אותו.
1842 בארצות הברית

1842 בארצות הברית הייתה השנה בה חגגה ארצות הברית 66 שנה מיום היווסדה. הנשיא: ג'ון טיילר (המפלגה הוויגית) סגן הנשיא: התפקיד לא היה מאויש פרק זה לוקה בחסר. אנא תרמו לוויקיפדיה והשלימו אותו. 15 בפברואר – בול הדואר הראשון עם דבק מונפק בארצות הברית עבור הדואר בניו יורק במחיר של 3 סנט לבול (2.50$ ל-100 בולים) 21 בפברואר – נרשם פטנט על מכונת התפירה 5 במרץ – חיילים מקסיקנים בהנהגתו של רפאל ואסקז פולשים לטקסס, כובשים את סן אנטוניו, ולאחר מכן חוזרים לריו גראנדה. 30 במרץ – שימוש ראשון באתר כחומר הרדמה הראשון בניתוח (בוצע על ידי המנתח האמריקאי ד"ר קרופורד לונג). פרק זה לוקה בחסר. אנא תרמו לוויקיפדיה והשלימו אותו. 11 בינואר – ויליאם ג'יימס, פילוסוף אמריקאי (נפטר ב-1910) פרק זה לוקה בחסר. אנא תרמו לוויקיפדיה והשלימו אותו. 26 בנובמבר – רוברט סמית', מדינאי אמריקני (נולד ב-1757) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1841 בארצות הברית

1841 בארצות הברית הייתה השנה בה חגגה ארצות הברית 65 שנה מיום היווסדה. הנשיא: מרטין ואן ביורן (המפלגה הדמוקרטית) עד 4 במרץ, ויליאם הנרי הריסון (המפלגה הוויגית) עד 4 באפריל, ג'ון טיילר (המפלגה הוויגית) סגן הנשיא: ריצ'רד ג'ונסון (המפלגה הדמוקרטית) עד 4 במרץ, ג'ון טיילר (המפלגה הוויגית) עד 4 באפריל, התפקיד לא היה מאויש פרק זה לוקה בחסר. אנא תרמו לוויקיפדיה והשלימו אותו. 18 בפברואר – הפיליבסטר הראשון נערך בסנאט 4 במרץ – ויליאם הנרי הריסון מושבע לנשיאות ארצות הברית. 9 במרץ – בית המשפט העליון של ארצות הברית מחליט בעניין ספינת העבדים לה אמיסטאד כי העבדים האפריקנים אשר השתלטו על הספינה הפכו לעבדים באופן בלתי חוקי. 4 באפריל – נשיא ארצות הברית ויליאם הנרי הריסון נפטר מדלקת ריאות. הנשיא המבוגר ביותר, שכהונתו הייתה הקצרה ביותר. 4 באפריל – סגן הנשיא ג'ון טיילר מושבע לנשיאות ארצות הברית פרק זה לוקה בחסר. אנא תרמו לוויקיפדיה והשלימו אותו. 8 במרץ – אוליבר ונדל הולמס הבן, שופט בית המשפט העליון של ארצות הברית (נפטר ב-1935) 13 בספטמבר – וולטר ריד, רופא וביולוג אמריקאי (נפטר ב-1902) פרק זה לוקה בחסר. אנא תרמו לוויקיפדיה והשלימו אותו. 4 באפריל – ויליאם הנרי הריסון, הנשיא התשיעי של ארצות הברית והראשון שמת בתקופת כהונתו (נולד ב-1773) 21 באוקטובר – ג'ון פורסית', מדינאי אמריקני (נולד ב-1780) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1840 בארצות הברית

1840 בארצות הברית הייתה השנה בה חגגה ארצות הברית 64 שנה מיום היווסדה. הנשיא: מרטין ואן ביורן (המפלגה הדמוקרטית) סגן הנשיא: ריצ'רד ג'ונסון (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 13-14 בפברואר - שרפה פורצת בספינת הקיטור לקסינגטון. הספינה שוקעת מול חופי לונג איילנד למחרת. 139 אנשים נהרגים באירוע ורק ארבעה אנשים שורדים. 7 במאי – טורנדו פוגע בעיר נאצ'ז שבמיסיסיפי וגורם למותם של 317 אנשים ולפציעתם של כ-109 אנשים. זהו הטורנדו השני הקטלני ביותר בהיסטוריה של ארצות הברית. 1 ביוני – מפקד האוכלוסין האמריקאי לשנת 1840 קובע כי אוכלוסיית תושבי ארצות הברית מונה כ-17,069,453 בני אדם, ושמתוכם 2,487,355 היו עבדים. 7 בדצמבר – הבחירות לנשיאות ארצות הברית 1840: ויליאם הנרי הריסון מנצח בבחירות לנשיאות ארצות הברית 13-14 בפברואר: האסון בספינת הקיטור לקסינגטון 7 בדצמבר: הבחירות לנשיאות ארצות הברית 1840: ויליאם הנרי הריסון מנצח בבחירות לנשיאות ארצות הברית פרק זה לוקה בחסר. אנא תרמו לוויקיפדיה והשלימו אותו. 4 בפברואר – היירם מקסים, ממציא ומהנדס אמריקאי (נפטר ב-1916) פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
אפילפסיה כללית

אפילפסיה כללית הידועה גם כאפילפסיה כללית ראשונית או אפילפסיה אידיופתית היא סוג של אפילפסיה המאופיינת על ידי פרכוסים כלליים בלא סיבה נראית לעין. פרכוסים כלליים, בניגוד לפרכוסים חלקיים הם סוג של התקפים שמשבשים את ההכרה ומפריעים לפעילות החשמלית של כל המוח או חלק נרחב ממנו. ניתן לראות זאת באלקטרואנצפלוגרם, EEG.‏ אפילפסיה כללית היא ראשונית כשהאפילפסיה מאובחנת כמצב המקורי עצמו, בניגוד לאפילפסיה משנית שמתרחשת כסימפטום של מצב מאובחן ידוע. פרכוסים כלליים יכולים להיות או מסוג התקף ניתוק, התקף מיוקלוני, התקפים קלוניים, פרכוס טוני-קלוני או התקף א-טוני. פרכוסים כלליים מתרחשים בסינדרומים שונים של פרכוסים כולל: אפילפסיה מיוקלונית, עוויתות תורשתיות של יילודים, התקפי ניתוק, אינפנטיל ספאזם (תסמונת וסט), אפילפסיה מיוקלונית של גיל הנעורים ותסמונת לנוקס-גסטו רוב סוגי האפילפסיה הכללית מתחילים בילדות. בעוד שיש חולים שנרפאים מן האפילפסיה בהגיעם לגיל ההתבגרות ולא נזקקים יותר לתרופות, הרי אצל אחרים היא נשארת לכל החיים ולכן הם נזקקים לטיפול רפואי במשך כל החיים ולהשגחה. הטיפולים באפילפסיה כללית כוללים סוגים שונים של תרופות. תרופות בהן משתמשים הן: קארבאמזפין (טגרטול) אוקסקארבאזפין (טרילפטל) למוטריג'ין (למיקטל) לבטיראצטם (קפרה) פניטואין (אפנוטין) טופירמאט (טופמקס) ולפוראט (דפלפט) http://www.med.nyu.edu/cec/epilepsy/types/primary_generalized.html http://www.nervous-system-diseases.com/primary-generalized-epilepsy.html http://www.pediatricservices.com/prof/prof-05.htm טגרטול אוקסקרבזפין למיקטל קפרה אפנוטין טופמקס דפלפט הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פייה (מוזיקה)

פייה היא החלק בו נושפים בכלי נשיפה. הפייה נמצאת בדרך כלל בראש הכלי, ודרכה מועבר האוויר אל שאר חלקי הכלי. בכל כלי הנשיפה ישנה פייה, אך בכל כלי הפייה מעט שונה. ההבדל משמעותי בעיקר בין כלי הנשיפה מעץ, לבין כלי הנשיפה ממתכת. הפייה של כלי הנשיפה ממתכת עשויה מפליז, בדומה לכלי המתכת עצמם, והיא קיימת בגדלים שונים. בראש הפייה מופיע הגודל שלה ושם היצרן. גודלה של הפייה נמדד במספר ואות. המספר מסמל את קוטר ראש הפייה (החלק שנוגע בשפתיים) ככל שהמספר קטן יותר, כך הקוטר גדול יותר וככל שהמספר גדול יותר כך הקוטר קטן יותר. האות מסמלת את עומק חלל הנשיפה שנמצא בין ראש הפייה לבין הצינור המחובר לכלי. ככל שהאות קטנה יותר (כלומר קרובה יותר ל-A) כך חלל הנשיפה עמוק פחות, וככל שהאות גדולה יותר כך חלל הנשיפה עמוק יותר. לכל נגן מתאימה פייה אחרת. יצרנית הפיות הבולטת ביותר כיום היא וינסנט באך. בשונה מפיות של כלי הנשיפה ממתכת, את הפייה של רוב כלי הנשיפה מעץ מכניסים לתוך הפה (ולא ההפך, כמו בכלי המתכת). כלי הנשיפה מעץ נחלקים לשתי קבוצות: בעלי העלה הבודד: הקלרינטים והסקסופונים, לפייה העשויה בדרך כלל פלסטיק מצמידים עלה העשוי קנה במבוק על ידי ליגטורה, הנשיפה מתבצעת אל תוך הרווח בין העלה לליגטורה וגורמת לעלה לרטוט במהירות גבוהה. בעלי העלה הכפול: האבוב והבסון בהם הפייה עצמה מורכבת מזוג עלים שמוצמדים זה כנגד זה והנשיפה מתבצעת אל הרווח שנוצר בין העלים. יוצא דופן הוא החליל, שאת הפייה שלו לא מכניסים לתוך הפה אלא מחזיקים אותה מול הפה בעזרת השפה התחתונה ונושפים "מרחוק" אל תוך החור. אמבושיור מדיה וקבצים בנושא פייה בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אילן אור

אילן אור (1941 – אוקטובר 2022) היה מראשוני שייטת הצוללות של חיל הים ומנהל נמל אשדוד ונמל חיפה. את שירותו הצבאי עשה בצוללת "אח"י רהב". בוגר אוניברסיטת חיפה בסוציולוגיה ואנתרופולוגיה ולמד ניהול נמלים בארצות הברית. עבד כ-25 שנים ברשות הנמלים. בתקופה זו מילא מגוון תפקידים כולל מנהל נמל אשדוד (בשנים 1983–1988) ומנהל נמל חיפה (בשנים 1988–1992). בין 1992 ל-1995 ניהל חברה ישראלית בארצות הברית העוסקת בתחום הלוגיסטיקה. החל משנת 1995 היה הבעלים והמנכ"ל של חברת "אילן אור פיתוח עסקי ויועצים בע"מ". הרצה בנושאי נמלי ים ולוגיסטיקה באוניברסיטת חיפה, במכללה האקדמית גליל מערבי, ובהשתלמויות למנהלים מארצות מתפתחות. נפטר באוקטובר 2022. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אלכס קינן

אלכסנדר (אלכס) קינן (במקור קוֹצְנוֹק) (18 בפברואר 1921 – 7 במאי 2012) היה מיקרוביולוג ישראלי, ממייסדי המכון למחקר ביולוגי בישראל. אלכסנדר קוצנוק נולד ב-1921 בקייב שבאוקראינה לאפרים קוצנוק (1883–1963), תעשיין, איש ביטוח ופעיל ציוני, ולרחל לבית דוּנִיץ. בשנת 1930 הגיע לארץ ישראל. למד בגימנסיה הרצליה ובגיל 15 הצטרף ל"הגנה". הוא החל ללמוד באוניברסיטה העברית בירושלים, ובסוף שנת הלימודים כבר קורס מפקדי מחלקות בכפר מנחם. לאחר הקורס מונה לסגנו של אפרים קצ'לסקי, שהיה מפקד פלוגת חי"ש בירושלים. בשנת 1945 קיבל תואר מוסמך במיקרוביולוגיה מהאוניברסיטה העברית. ב-1950 קיבל תואר דוקטור מהאוניברסיטה העברית, על עבודה, בהדרכת ד"ר מנפרד אשנר, בנושא "מחקרים ביולוגיים וביוכימיים ב-Clostridium botulinum), ובמקביל שירת במחלקה המדעית של "ההגנה". בשנת 1948, עם הקמת צה"ל, עבר לחיל המדע, שם עמד בראש המחלקה לביולוגיה. במהלך מלחמת העצמאות, מחלקה זו הכינה את הרעלים למבצע "שלח לחמך", שמטרתו הייתה להרעיל בארות מים ולהפיץ מחלות בקרב האוכלוסייה הערבית, צבא מצרים והלגיון הירדני. בשנת 1952 היה ממייסדי המכון למחקר ביולוגי בנס ציונה ומנהלו הראשון. שימש מנהל מדעי ראשי של המכון ומנהל המחלקה במכון לבקטריולוגיה. בשנת 1964 מונה ליו"ר המועצה הלאומית למחקר ולפיתוח. בשנת 1967 מונה לראש המכון למדעי החיים על שם אלכסנדר סילברמן באוניברסיטה העברית. בתקופה זו היה גם חבר הוועדה לאנרגיה אטומית. עד פרישתו לגמלאות בשנת 1990 היה חבר סגל האוניברסיטה העברית, משנת 1977 כפרופסור מן המניין. הוא השתתף בקידום ההשכלה הגבוהה. בשנות השישים היה חבר בוועדה ציבורית לחינוך גבוה, בתחילת המאה ה-21 מונה ליו"ר ועדת ההיגוי לנושא מחקר ביוטכנולוגי בעידן הטרור, ובשנת 2011 היה יועץ לנשיאת האקדמיה הלאומית הישראלית למדעים. בשנת 2006 זכה בפרס בובליק. ב-1945 נישא למלכה בן-צבי. אב לעירית ודַרְיה. דודתו, אחות אביו, הייתה המו"לית ברכה פלאי (קוצנוק). יוסי מלמן, כך גייסתי את קלינגברג, באתר הארץ, 30 באוגוסט 2007 דוד תדהר (עורך), "אפרים קוצנוק", באנציקלופדיה לחלוצי הישוב ובוניו, כרך ד (1950), עמ' 1745. יוסי מלמן, ההתנקשות הכושלת בחאלד משעל - הצצה לרעלים שעל מדף האמל"ח הישראלי, באתר הארץ, 3 באוקטובר 2022 Benny Morris, Benjamin Z. Kedar, ‘Cast thy bread’: Israeli biological warfare during the 1948 War, Middle Eastern Studies 0, 2022-09-19, עמ' 1–25 doi: 10.1080/00263206.2022.2122448
אביגדור ברתל

אביגדור בָּרְתֵל (במקור בֶּרְגֶר) (7 באוגוסט 1914 - 10 בפברואר 2007) היה מהנדס ישראלי ומנהל בתי הזיקוק בחיפה. ברתל נולד למשפחת ברגר בחרקוב שבאוקראינה, אחיה הצעיר של האמנית ג'ניה ברגר. בשנת 1925 עלה עם משפחתו לארץ ישראל ולמד בגימנסיה הרצליה בתל אביב. בתום לימודיו יצא לאנגליה ולמד הנדסה בלונדון. בשנת 1936 החל לעבוד במחלקה לעבודות ציבוריות של ממשלת המנדט ועסק בסלילת כבישים ובבניין. עם קום המדינה נקלט בשורות מע"צ והיה מהנדס מחוז הצפון. בשנת 1952 מונה למנהל מע"צ ובשבע שנותיו בתפקיד לקח חלק בהקמת אשדוד, קריית גת וקריית שמונה. בשנת 1959 נענה להזמנה להתמנות למנהל הראשון של בתי הזיקוק בחיפה ולקח חלק בהרחבת הפעילות ובהקמת בתי הזיקוק באשדוד ובשנת 1962 עבר לשמש מנהל חברת הבת החדשה, המפעלים הפטרוכימיים בחיפה. בשנות השישים התמנה לחבר הוועדה לאנרגיה אטומית. היה יו"ר ועדה ממשלתית בין-משרדית שהקימו משרד התחבורה ומשרד המסחר והתעשייה לבחינת ייצור רכב, חלקיו וייבואם שהגישה מסקנות בשנת 1965. בשנת 1972 מונה על ידי ראש הממשלה גולדה מאיר לחבר בוועדת החקירה לנסיבות הטבח בכפר האולימפי במינכן. באמצע שנות השבעים עבר מהנהלת בתי הזיקוק לראשות דירקטוריון החברה ועמד בראשו עד 1984. היה נשוי לחנה לבית אהרונסון עד למותה ב-1993 ואב לשניים. זכה בתואר יקיר העיר חיפה וב-1984 באות "יקיר התעשייה" בתחום הכימיה. אורי דרומי, יקיר תעשיית הנפט, באתר הארץ, 27 בפברואר 2007
גל כדורי

גל כדורי הוא גל בעל חזית גל בצורת שפת כדור בשלושה ממדים. דוגמאות לגלים כדוריים הן השדה האלקטרומגנטי של מקור אור נקודתי ושל משדר איזוטרופי קטן, או תוצאת עקיפה בפגיעת גל מישורי במחסום בעל מיפתח נקודתי. גל כדורי מקיים את משוואת הגלים, שבקואורדינטות כדוריות ניתנת לכתיבה כך: ∂ 2 ∂ r 2 y ( r → , t ) + 2 r ∂ ∂ r y ( r → , t ) = 1 v 2 ∂ 2 ∂ t 2 y ( r → , t ) {\displaystyle {\frac {\partial ^{2}}{\partial r^{2}}}y({\vec {r}},t)+{\frac {2}{r}}{\frac {\partial }{\partial r}}y({\vec {r}},t)={\frac {1}{v^{2}}}{\frac {\partial ^{2}}{\partial t^{2}}}y({\vec {r}},t)} כאשר r → {\displaystyle {\vec {r}}} וקטור ההעתק, r = | r → | {\displaystyle r=|{\vec {r}}|} הגודל שלו, t {\displaystyle t} הזמן ו- v {\displaystyle v} מהירות הפאזה. הפתרון היסודי של המשוואה הוא: y ( r → , t ) = A e i ( k r − ω t ) r {\displaystyle y({\vec {r}},t)={\frac {Ae^{i(kr-\omega t)}}{r}}\,} כאשר A קבוע, i היחידה המדומה, ω {\displaystyle \omega } התדירות הזוויתית של הפתרון ו-k נקרא מספר הגל והוא מקיים:   ω = v k {\displaystyle \ \omega =vk} . בכל רגע נתון, חזית הגל - המשטח שווה המופע שעל פניו   y ( r → ) {\displaystyle \ y({\vec {r}})} קבוע, הוא המקום הגאומטרי בעל r קבוע - שפת כדור. המשטחים שווי המופע נעים בזמן במהירות קבועה v {\displaystyle v} ובכיוון הרדיאלי. ערך הגל, הבוקע מראשית הצירים, הולך וקטן ככל שמתרחקים מהראשית. מאחר שמשוואת הגלים היא הומוגנית, גם צירוף ליניארי של פתרונות בעלי תדירויות זוויתיות שונות ומשרעת שתלויה בתדירות הזוויתית הוא פתרון. הפתרון הפשוט ביותר הוא גל סינוסי כדורי המתואר על ידי: y ( r , t ) = A r sin ⁡ ( k r − ω t ) {\displaystyle y(r,t)={\frac {A}{r}}\sin(kr-\omega t)} גל כזה יכול לתאר מקור אור מונוכרומטי נקודתי, אנטנה קטנה המשדרת בתדירות קבועה או רמקול קטן המשדר גל קול בגובה קבוע. גלים כאלה בוקעים מאזור קטן במרחב, מתפזרים לכל הכיוונים במידה שווה ועוצמתם קטנה ככל שמתרחקים מהמקור. פתרון נוסף למשוואה הוא גל כדורי המתכנס לנקודה, המתואר על ידי: y ( r → , t ) = A e i ( − k r − ω t ) r {\displaystyle y({\vec {r}},t)={\frac {Ae^{i(-kr-\omega t)}}{r}}\,} דוגמה לגל כזה הוא גל מישורי הפוגע בעדשה מרכזת וכתוצאה מכך מתכנס למוקד העדשה. פתרון נפוץ למשוואת הגלים של גל כדורי הוא פונקציית בסל
מקס רייס

מקס וַלטר רַיְיס (Max Reis;‏ 18 באוקטובר 1927 - ספטמבר 2014) היה כימאי ישראלי, נשיא הטכניון בשנים 1986–1990. רייס נולד בברלין, בירת גרמניה. בעל תואר דוקטור בהנדסה כימית מהאימפריאל קולג' בלונדון ובוגר תוכנית מנהלים של אוניברסיטת הרווארד. עלה לישראל ב-1956. נישא ב-1958 למיכל גורן-גורוחובסקי, ואב לשני בנים. לאחר פטירת אשתו, נישא ב-1996 לעיתונאית מירה אברך. היה חבר הוועדה לאנרגיה אטומית ושימש סגן נשיא חברת כימיקלים לישראל. שימש משנת 1995 כיו"ר דירקטוריון חברת דגם מערכות לפיתוח תוכנות לימוד ואימון ממוחשבות. כיהן כדירקטור בחברות שונות, בהן יכין-חק"ל, טבע תעשיות פרמצבטיות ובנק אגוד, וכיו"ר ועדת השקעות בדירקטוריון בתי הזיקוק בחיפה. בשנים 1986–1990 היה נשיא הטכניון. החזיק באזרחות ישראלית ובריטית. דיוקנו, באתר הטכניון ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קלאו זהוב

קלאו זהוב (שם מדעי: Aceros plicatus או Rhyticeros plicatus) הוא מין במשפחת הקלאוניים. הוא בין המינים הכי גדולים במשפחה. הקלאו הזהוב נפוץ ביערות באיי שלמה, מאלוקו ובגינאה החדשה, באזורים עד לכ-1,500 מ' מעל פני הים. קלאו זהוב הוא בין המינים הגדולים ביותר במשפחה. אורך הקלאו עד 91 ס"מ. יש הבדל רב בין הזכר לנקבה. צבע הגוף של הזכר שחור, וצבע זנבו חום בהיר. הצוואר בצבע זהבהב-כתום וצבע הסנטר לבן. העין בצבע ורוד, ומסביבה יש עיגול כחול. המקור בצבע חום-צהבהב, וליד העין יש כתם שחור גדול. לעומתו צבע גופה של הנקבה שחור, וצבע זנבה חום כהה יחסית. הצוואר בצבע שחור והסנטר בצבע לבן. העין בצבע חום, ומסביבה יש עיגולים כחולים-לבנים. המקור בצבע כתום. הקלאויים בונים את קיניהם גבוה על העץ ביער הגשם, בגובה של 18-30 מ'. בעת הדגירה, נכלאת נקבת הקלאו בקן שבו רק פתח קטן המיועד להעברת מזון. התנהגות זו מגוננת על הביצים והגוזלים מפני טורפים, נחשים וכדומה. ראשו של הזכר זכר עוד תמונה של זכר נקבת קלאו זהוב מדיה וקבצים בנושא קלאו זהוב בוויקישיתוף קלאו זהוב, באתר ITIS (באנגלית) קלאו זהוב, באתר NCBI (באנגלית) קלאו זהוב, באתר Animal Diversity Web (באנגלית) קלאו זהוב, באתר GBIF (באנגלית) קלאו זהוב באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אלסטין

אלסטין הוא חלבון מבני ברקמת החיבור בעל תכונות אלסטיות, המאפשרות לרקמה לחזור לצורתה המקורית לאחר מתיחה או התכווצות. הוא מרכיב מרכזי מבין שניים בסיבים האלסטיים שברקמת החיבור. אלסטין גם מאפשר נשיאת משקל ברקמותיהם של יונקים ואוגר אנרגיה מכנית ברקמות שבהן נמצא. דוגמה לתכונותיו האלסטיות של אלסטין היא נטייתו של העור לחזור למצבו המקורי לאחר צביטה או לחיצה. הגן המקודד לאלסטין באדם הוא ELN. אלסטין הוא חלבון העשיר בחומצות אמינו הידרופוביות כגליצין ופרולין, אשר יוצרות אזורים הידרופוביים ניידים התחומים על ידי קשרים בין שיירי ליזין. הוא מורכב ממספר שרשראות של טרופואלסטין הקשורות ביניהן דרך חומצות הליזין בקשרי דזמוזין או איזודזמוזין. שרשראות אלו של טרופואלסטין בנויות מכ-830 חומצות אמינו, הערוכות בצורת סליל לא מסודר, ומשקלן הוא כ-65 קילודלטון. אלסטין, כאמור, מצוי בעור, אך גם בעורקים הגדולים כאבי העורקים, שם הוא מסייע לדופן העורק לעמוד בלחץ הדם הגדול שבהם. כמו כן, אלסטין נמצא בריאות, ברצועות אלסטיות, בשלפוחית השתן ובסחוס אלסטי. מוטציות בחלבון האלסטין נמצאו קשורות למספר מחלות כגון היצרות על-מסתמית של אבי העורקים ועור רופס, וכן לתסמונת מרפן ולנפחת. משה נחמני, פענוח מבנהו של החלבון אלסטין, הידען, 10 במרץ 2011
1839 בארצות הברית

1839 בארצות הברית הייתה השנה בה חגגה ארצות הברית 63 שנה מיום היווסדה. הנשיא: מרטין ואן ביורן (המפלגה הדמוקרטית) סגן הנשיא: ריצ'רד ג'ונסון (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 24 בפברואר – הממציא האמריקני ויליאם אוטיס מקבל פטנט על יעה הקיטור. 26 באוגוסט – ספינת העבדים "לה אמיסטאד" נלכדת מול חופי לונג איילנד בארצות הברית 9 בספטמבר – מאות בניינים נחרבים בשריפה גדולה בעיר מובייל שבאלבמה. 24 בפברואר: ויליאם אוטיס מקבל פטנט על יעה הקיטור. 26 באוגוסט: ספינת העבדים "לה אמיסטאד" נלכדת מול חופי לונג איילנד במהלך 1839 עבר בארצות הברית (בג'קסון, מיסיסיפי) חוק המדינה הראשון אשר התיר לנשים להחזיק ברכוש. פרק זה לוקה בחסר. אנא תרמו לוויקיפדיה והשלימו אותו. 18 במרץ – גרובר קליבלנד, הנשיא ה-22 וה-24 של ארצות הברית (נפטר ב-1908) 8 ביולי – ג'ון רוקפלר, קפיטליסט, מייסד חברת סטנדרד אויל (נפטר ב-1937) 5 בדצמבר – ג'ורג' ארמסטרונג קסטר, מפקד בחיל הפרשים של צבא ארצות הברית (נהרג 1876) פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
אברהם סרוסי

אברהם (רוברטו) סרוסי (1921 – 2010) היה מנהל הקריה למחקר גרעיני. סרוסי נולד באלכסנדריה שבמצרים ובצעירותו עבר לאורוגוואי, שם גדל והיה יושב ראש הסתדרות הנוער הציוני. בשנת 1951 עלה לישראל והתגייס לחיל המדע. בשנת 1957 החל לעבוד בקריה למחקר גרעיני ויצא להשתלמות ממושכת בצרפת, בסיומה ריכז את הקמת המעבדות בקריה. בשנת 1968 התמנה לסגן מנהל הקריה, ובשנת 1973 התמנה למנהלה השלישי, אחרי יוסף טוליפמן. באותן שנים כבר היה חבר הוועדה לאנרגיה אטומית. בראש הקריה למחקר גרעיני עמד עד 1986, כאשר בשנות עבודתו האחרונות נענה לדרישות שירותי הביטחון והשאיר את מרדכי ואנונו לעבוד במקום לשם מעקב אחר פעולותיו. בשנת 1985 הסתיימה העסקתו של ואנונו ובתקופת פרישתו מהתפקיד ב-1986 נתגלו בציבור פרטים שחשף ואנונו על אודות הפעילות במקום. בהיותו בגמלאות ייעץ סרוסי לוועדה לאנרגיה אטומית ויזם את הקמת החממה הטכנולוגית בפארק רותם. בשנת 1997 היה שותף לרעיון הקמת פארק טכנולוגי בדרום הארץ. היה נשוי ואב לשלושה. קיבל על עבודתו את תואר יקיר התעשייה בנגב ותואר דוקטור לשם כבוד מאוניברסיטת בן-גוריון. אורי דרומי, איש ה"טקסטיל", באתר הארץ, 24 בספטמבר 2010 (נקרולוג) אתר השטחים הפתוחים בישראל.
נחל עיט

נַחַל עַיִט הוא אחד מיובליו הגדולים של נחל יהודיה. הנחל זורם לאורך כ-7 ק"מ, במרכז רמת הגולן ליד כביש 808 צפונית לגמלא. חלק גדול מהנחל הוא בערוץ עמוק, ובקטע זה נשפך "מפל עיט" אל קניון בזלת עמוק. לאורך הנחל קיימות בריכות רחצה רבות. בחלק מהנחל יש שביל שמותאם לנכים. עם צמחיית הנחל נמנים חלבלוב מגובשש, תורמוס צר-עלים ונורית אסיה. המפל בדרך כלל יבש בקיץ ורק טפטוף עדין זולג על פני הסלעים, בחורף ישנה זרימה משמעותית בנחל עיט ואשד מים שוצף יורד בנחל בזלת כמה עשרות מטרים ממזרח לכביש המפלים. מפל עיט תופעת עמודי הבזלת במפל עיט מפל נוסף בנחל עיט, כ-200 מטרים מערבית למפל עיט מפת סימון שבילים של החברה לסימון שבילי ישראל - מפה מס´ 1 - החרמון, הגולן ואצבע הגליל מדיה וקבצים בנושא נחל עיט בוויקישיתוף נחל עיט באתר "טבע ונופים בישראל" מסלול הליכה בנחל עיט, באתר "SYT" תמונות מנחל עיט ו"מפל עיט" ערן ודוד גל-אור, נחל עיט: רקפות על משושי בזלת ומפל לתפארת, באתר ynet, 5 בפברואר 2012 ערך זה הוא קצרמר בנושא רמת הגולן. אתם מוזמנים לתרום לוויקיפדיה ולהרחיב אותו.
הכתף שק

הכתף שק (באנגלית: Shoulder Arms) הוא סרט שנכתב, בוים, נערך והופק על ידי צ'ארלי צ'פלין, שגם שיחק בו את התפקיד הראשי וגם כתב את המוזיקה המקורית שלו. הסרט שיצא לאקרנים ב-1918 הוא קומדיה פטריוטית שעיקרה מתרחש בחלום. צ'פלין מגלם חייל אמריקני שנשלח למלחמת העולם הראשונה וחולם שבמלחמה הוא מנצח לבדו גדודים של גרמנים ושובה את הקייזר הגרמני. הסרט עוקב אחר חייל אמריקאי (צ'פלין) שנשלח למלחמה. הסרט מתחיל במסדר בו הוא מתקשה ללכת באופן מסודר, ומשם הוא עובר לתעלות בשדה הקרב. לאחר שהסרט מציג את החיים בתעלה, אנו רואים את החייל כובש את תעלת האויב, ותופס בשבי את 13 החיילים שם (כשהוא נשאל איך הצליח לעשות זאת הוא עונה "כיתרתי אותם"). משם הוא מתנדב לצאת למשימה נועזת בתוך קווי האויב, כשהוא מחופש לעץ. הוא מצליח להציל את חברו שנתפש על ידי הגרמנים, והוא בורח בעזרת נערה מקומית. במהלך בריחתו, הוא מצליח להערים על הקיסר הגרמני, והוא לוקח אותו כשבוי. הוא מתקבל בצעדות ניצחון כשהוא חוזר עם השבוי החשוב. הסרט מסתיים בבסיס האימונים, כאשר אנו רואים את חבריו של החייל מעירים אותו מחלומו. מדיה וקבצים בנושא הכתף שק בוויקישיתוף "הכתף שק", במסד הנתונים הקולנועיים IMDb (באנגלית) "הכתף שק", באתר AllMovie (באנגלית) "הכתף שק", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.